Biden Draai Pres. Trump Se Pro-Lewe-Agenda Nekom - Joy! Digital
Biden Draai Pres. Trump Se Pro-Lewe-Agenda Nekom
Terwyl die wêreld nog wag op die amptelike uitslae van die Amerikaanse presidentsverkiesing, het Biden sy planne vir die nabye toekoms bekend gemaak. Die eerste punt op die agenda is om baie van pres. Trump se pro-lewe-beslissing ongedaan te maak.
Biden sal pres. Trump se wette ten opsigte van aborsie omkeer – volgens Biden se gedokumenteerde politieke agenda. Die Christian Post het 'n uiteensetting gegee van die waarskynlike wenner van die verkiesing se planne.
Een van pres. Trump se verdrae wat Biden wil omkeer, is die Mexico City-beleid. Hierdie verdrag bepaal dat die regering nie finansiële steun mag verleen aan nie-regeringsorganisasies wat aborsie uitvoer of as 'n vorm van gesinsbeplanning voorstaan nie. Hy wil ook ingevolge die Wet op Bekostigbare Sorg (ACA) weer verpligte finansiering vir voorbehoeding instel.
Volgens Brian Burch van die organisasie vir Christelike regte, CatholicVote, sal Biden "Rooms-Katolieke godsdiensgroepe dwing om aborsiemiddele by hul sorgplanne in te sluit." Onlangs het nonne van die Little Sisters of the Poor 'n regsgeding in Amerika gewen waarin hulle vrygespreek is van verpligting om voorbehoedmiddels te verskaf.
Ander Christelike organisasies en pro-lewe-bewegings is bekommerd oor die toekomstige president se planne.